stanford-oval/wikipedia huggingface dataset:
พระครูศรีสุนทรสรกิจ (เริงศักดิ์ เขมวีโร)
วุฒิการศึกษา

พ.ศ. 2520 สำเร็จการศึกษาประถมศึกษาปีที่7 จากโรงเรียนบ้านพรมเทพ ตำบลพรมเทพ อำเภอท่าตูม จังหวัดสุรินทร์
พ.ศ. 2526 สำเร็จการศึกษาระดับ 4 จากโรงเรียนศึกษาผู้ใหญ่วัดคลองโพธิ์ ตำบลบ้านเกาะ อำเภอเมืองอุตรดิตถ์ จังหวัดอุตรดิตถ์
พ.ศ. 2527 สอบไล่ได้นักธรรมชั้นเอก ประกาศนียบัตรเลขที่ อด.9/2527 จากสำนักเรียนวัดคลองโพธิ์ ตำบลบ้านเกาะ อำเภอเมืองอุตรดิตถ์ จังหวัดอุตรดิตถ์
พ.ศ. 2529 สอบไล่ได้เปรียญธรรม 3 ประโยค จากสำนักเรียนวัดคลองโพธิ์ ตำบลบ้านเกาะ อำเภอเมืองอุตรดิตถ์ จังหวัดอุตรดิตถ์
พ.ศ. 2530 สอบไล่ได้เปรียญธรรม 4 ประโยค จากสำนักศาสนศึกษาวัดหนองบัว ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2531 สอบไล่ได้เปรียญธรรม 5 ประโยค จากสำนักศาสนศึกษาวัดหนองบัว ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2532 สอบไล่ได้เปรียญธรรม 6 ประโยค ประกาศนียบัตรเลขที่ สร.388/2532 จากสำนักศาสนศึกษาวัดหนองบัว ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2536 สำเร็จการศึกษาปริญญาตรี พธ.บ. จากมหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2546 สำเร็จการศึกษาปริญญาโท (M.A. Linguistics) จากมหาวิทยาลัยนาคปูร์ รัฐมหาราช ประเทศอินเดีย
พ.ศ. 2551 สำเร็จการศึกษาปริญญาเอก (Ph.D. Linguistics) จากมหาวิทยาลัยนาคปูร์ รัฐมหาราช ประเทศอินเดีย
การปกครองบริหารกิจการคณะสงฆ์

พ.ศ. 2533 ได้รับแต่งตั้งเป็นรองเจ้าอาวาสวัดหนองบัว  ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2543 ได้รับแต่งตั้งเป็นเลขานุการ เจ้าคณะตำบลในเมืองเขต1 อำเภอเมืองสุรินทร์ จังหวัดสุรินทร์
พ.ศ. 2551 ได้รับแต่งตั้งเป็นเจ้าอาวาสวัดศรีรัตนาราม ตำบลนอกเมือง อำเภอเมืองสุรินทร์ จังหวัดสุรินทร์
พ.ศ. 2552 ได้รับแต่งตั้งเป็นเจ้าคณะอำเภอลำดวน จังหวัดสุรินทร์
พ.ศ. 2553  ได้รับแต่งตั้งเป็นพระอุปัชฌาย์
งานด้านการศึกษา

พ.ศ. 2530  ได้รับแต่งตั้งให้เป็นครูสอนพระปริยัติธรรม ประจำสำนักเรียนวัดหนองบัว ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2531 - 2537 เป็นกรรมการอบรมบาลีก่อนสอบ ณ วัดศาลาลอย ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2531  ถึงปัจจุบัน เป็นกรรมการคุมสอบบาลีสนามหลวง ณ วัดศาลาลอย ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2532 - 2544 ได้รับการแต่งตั้งเป็นครูสอนปริยัติธรรมอาสา ประจำสำนักศาสนศึกษา วัดหนองบัว ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2533 ได้รับการแต่งตั้งเป็นเจ้าหน้าที่ประจำ  ฝ่ายประชาสัมพันธ์มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2540 ได้รับแต่งตั้งเป็นเจ้าหน้าที่ฝ่ายวางแผนและนโยบาย มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2545 ได้รับการแต่งตั้งเป็นอาจารย์ประจำ  สังกัดสาขาวิชาหลักสูตรและการสอน มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2546 - 2550 ได้รับแต่งตั้งเป็นรองผู้อำนวยการวิทยาลัยสงฆ์สุรินทร์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2549 - 2550 ได้รับแต่งตั้งเป็น รักษาการหัวหน้าสาขาวิชาพระพุทธศาสนา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2552 - 2566 ได้รับแต่งตั้งเป็น รักษาการผู้อำนวยการสำนักงานวิทยาเขตสุรินทร์  มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2552 - ปัจจุบัน ได้รับแต่งตั้งให้ดำรงตำแหน่งทางวิชาการ เป็น "ผู้ช่วยศาสตราจารย์"  สาขาสังคมศึกษา จาก สภามหาวิทยาลัยมหาจุฬาลงกรณราชวิทยาลัย
พ.ศ. 2566 - ปัจจุบัน เป็นผู้ช่วยอธิการบดีฝ่ายบริหาร มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2565 - ปัจจุบัน  เป็นอำนวยการหลักสูตรบัณฑิตศึกษา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
สมณศักดิ์,พัดยศ

พ.ศ. 2532 ได้รับพระราชทานทรงตั้งเปรียญธรรม 6 ประโยค มีสมณศักดิ์พัดยศทางวิชาการเปรียญธรรม ที่พระมหาเริงศักดิ์ เขมวีโร ป.ธ.6
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเสด็จพระราชดำเนินไปในการทรงตั้งเปรียญธรรม 9 ประโยค เปรียญธรรม 6 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร
พ.ศ. 2550 มีพระบรมราชโองการโปรดพระราชทานสัญญาบัตรตั้งสมณศักดิ์ เป็นพระครูสัญญาบัตร มีพัดยศสมณศักดิ์ประจำตำแหน่ง พระครูสัญญาบัตรรองเจ้าอาวาสวัดราษฎร์ (รจร.) ในราชทินนามที่ พระครูศรีสุนทรสรกิจ
พ.ศ. 2554 ได้รับพระบัญชาสมเด็จพระสังฆราช (โดยพระบรมราชานุญาต) โปรดให้เลื่อนชั้นสมณศักดิ์พัดยศ เป็นพระครูสัญญาบัตรเจ้าคณะอำเภอชั้นพิเศษ (จอ.ชพ.) ในราชทินนามเดิมที่ พระครูศรีสุนทรสรกิจ
ราชกิจจานุเบกษา,ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์,เล่ม125, ตอนที่ 3ข, 14 มกราคม 2551,หน้า 47.ลำดับที่959.พระมหาเริงศักดิ์ 6 ประโยค วัดหนองบัว จังหวัดสุรินทร์ เป็น พระครูศรีสุนทรสรกิจ
สมเด็จพระราชาคณะ

| สมเด็จพระราชาคณะ |
| --- | --- |

การเรียกขาน: เจ้าประคุณสมเด็จ
จวน: วัดพระอารามหลวง, วัดราษฎร์
ผู้แต่งตั้ง: พระมหากษัตริย์ไทย
เงินตอบแทน: 27,400 บาท
สมเด็จพระราชาคณะ เป็นสมณศักดิ์รองจากสมเด็จพระสังฆราช สูงกว่าพระราชาคณะเจ้าคณะรอง มีคำนำหน้าราชทินนามว่า "สมเด็จ" 
แต่เดิมนั้นสมเด็จพระราชาคณะเป็นตำแหน่งพระสังฆาธิการชั้นเจ้าคณะใหญ่มาตลอด จนกระทั่งมีการแยกออกมาเมื่อมีพระราชบัญญัติคณะสงฆ์ พ.ศ. 2484 ปัจจุบัน มีสมเด็จพระราชาคณะดำรงตำแหน่งเจ้าคณะใหญ่ฝ่ายมหานิกาย 3 รูป และเจ้าคณะใหญ่คณะธรรมยุต 1 รูป และทรงดำรงตำแหน่งเป็นสมเด็จพระสังฆราชด้วย
สมเด็จพระราชาคณะ ณ ปัจจุบัน มีทั้งหมด 8 รูป (ไม่รวมสมเด็จพระสังฆราช) แบ่งเป็นมหานิกาย 5 รูป และธรรมยุติกนิกาย 3 รูป ดังนี้
สมเด็จพระราชาคณะในปัจจุบัน > มหานิกาย

| 0 | 1 | 2 | 3 | 4 |
| --- | --- | --- | --- | --- |
| ราชทินนาม | รายนาม | วัด | สถาปนา | วันเกิดและอายุ |
| สมเด็จพระพุฒาจารย์ | สมเด็จพระพุฒาจารย์ (สนิท ชวนปญฺโญ) | วัดไตรมิตร | พ.ศ. 2557 | 17 พฤศจิกายน พ.ศ. 2485 (82 ปี) |
| สมเด็จพระพุทธโฆษาจารย์ | สมเด็จพระพุทธโฆษาจารย์ (ประยุทธ์ ปยุตฺโต) | วัดญาณเวศกวัน | พ.ศ. 2559 | 12 มกราคม พ.ศ. 2481 (87 ปี) |
| สมเด็จพระมหาธีราจารย์ | สมเด็จพระมหาธีราจารย์ (ประสิทธิ์ เขมงฺกโร) | วัดพระเชตุพน | พ.ศ. 2562 | 24 พฤษภาคม พ.ศ. 2480 (87 ปี) |
| สมเด็จพระมหารัชมงคลมุนี | สมเด็จพระมหารัชมงคลมุนี (ธงชัย ธมฺมธโช) | วัดไตรมิตร | พ.ศ. 2562 | 21 กุมภาพันธ์ พ.ศ. 2496 (72 ปี) |
| สมเด็จพระมหาวชิรมังคลาจารย์ | สมเด็จพระมหาวชิรมังคลาจารย์ (สงัด ปญฺญาวุโธ) | วัดกะพังสุรินทร์ | พ.ศ. 2565 | 27 พฤศจิกายน พ.ศ. 2471 (96 ปี) |
สมเด็จพระราชาคณะในปัจจุบัน > ธรรมยุติกนิกาย

| 0 | 1 | 2 | 3 | 4 |
| --- | --- | --- | --- | --- |
| ราชทินนาม | รายนาม | วัด | สถาปนา | วันเกิดและอายุ |
| สมเด็จพระธีรญาณมุนี | สมเด็จพระธีรญาณมุนี (สมชาย วรชาโย) | วัดเทพศิรินทร์ | พ.ศ. 2553 | 22 ตุลาคม พ.ศ. 2490 (77 ปี) |
| สมเด็จพระมหาวีรวงศ์ | สมเด็จพระมหาวีรวงศ์ (สุชิน อคฺคชิโน) | วัดราชบพิธ | พ.ศ. 2562 | 22 มกราคม พ.ศ. 2493 (75 ปี) |
| สมเด็จพระพุทธพจนวชิรมุนี | สมเด็จพระพุทธพจนวชิรมุนี (มนตรี คณิสฺสโร) | วัดเครือวัลย์ | พ.ศ. 2565 | 1 กุมภาพันธ์ พ.ศ. 2484 (84 ปี) |
สมเด็จพระราชาคณะที่ราชทินนามอื่น

| 0 | 1 | 2 | 3 | 4 | 5 |
| --- | --- | --- | --- | --- | --- |
| ราชทินนาม | รายนาม   (พระองค์/รูป ล่าสุด) | วัด | เริ่มวาระ | สิ้นวาระ | หมายเหตุ |
| สมเด็จพระวชิรญาณวงศ์ |  สมเด็จพระวชิรญาณวงศ์ (ม.ร.ว. ชื่น  สุจิตฺโต) | วัดบวรนิเวศ | 2471 | 2499 | โปรดให้สถาปนาเป็นสมเด็จพระสังฆราชเจ้า |
| สมเด็จพระอริยวงศาคตญาณ | สมเด็จพระอริยวงศาคตญาณ (อู่) | วัดสุทัศน์ | 2393 | 2401 | สถาปนาครั้งแรก  มรณภาพเมื่อวันที่ 24 สิงหาคม พ.ศ. 2401 |
| สมเด็จพระญาณสังวร | สมเด็จพระญาณสังวร (เจริญ สุวฑฺฒโน) | วัดบวรนิเวศ | 2515 | 2556 | สิ้นพระชนม์ เมื่อวันที่ 24 ตุลาคม 2556 ต่อมาจึงโปรดสถาปนาพระอัฐิเป็นสมเด็จพระสังฆราชเจ้า |
| สมเด็จพระพุทธปาพจนบดี | สมเด็จพระพุทธปาพจนบดี (ทองเจือ จินฺตากโร)  | วัดราชบพิธ | 2532 | 2551 | สถาปนาครั้งแรก  มรณภาพ เมื่อวันที่ 19 กรกฎาคม 2551 |
| สมเด็จพระญาณวโรดม | สมเด็จพระญาณวโรดม (ประยูร สนฺตงฺกุโร)  | วัดเทพศิรินทร์ | 2546 | 2552 | สถาปนาครั้งแรก มรณภาพเมื่อวันที่ 18 พฤศจิกายน 2552 |
| สมเด็จพระพุทธชินวงศ์ | สมเด็จพระพุทธชินวงศ์ (สมศักดิ์ อุปสโม) | วัดพิชยญาติ | 2554 | 2562 | มรณภาพเมื่อวันที่ 28 มิถุนายน 2562 |
| สมเด็จพระญาณวชิโรดม | สมเด็จพระญาณวชิโรดม (วิริยังค์ สิรินฺธโร) | วัดธรรมมงคล | 2563 | 2563 | สถาปนาครั้งแรก  มรณภาพ เมื่อวันที่ 22 ธันวาคม 2563 |
| สมเด็จพระมหารัชมังคลาจารย์ | สมเด็จพระมหารัชมังคลาจารย์ (ช่วง วรปุญฺโญ) | วัดปากน้ำ | 2538 | 2564 | สถาปนาครั้งแรก  มรณภาพ เมื่อวันที่ 9 ธันวาคม 2564 |
| สมเด็จพระวันรัต | สมเด็จพระวันรัต (จุนท์ พฺรหฺมคุตฺโต) | วัดบวรนิเวศ | 2552 | 2565 | มรณภาพเมื่อวันที่ 15 มีนาคม 2565 |
| สมเด็จพระมหามุนีวงศ์ | สมเด็จพระมหามุนีวงศ์ (พิจิตร ฐิตวณฺโณ) | วัดโสมนัส | 2562 | 2567 | มรณภาพเมื่อวันที่ 25 ธันวาคม 2567 |
คำศัพท์ที่ใช้กับสมเด็จพระราชาคณะ

คำสรรพนามที่บุคคลทั่วไปใช้แก่สมเด็จพระราชาคณะ เป็นแบบแผนแต่ก่อนมีดังนี้
คำสรรพนามบุรุษที่ 1 เกล้ากระผม (ชาย) ดิฉัน (หญิง)
คำสรรพนามบุรุษที่ 2 พระเดชพระคุณท่านเจ้าประคุณ/พระเดชพระคุณท่านเจ้าพระคุณ
คำสรรพนามบุรุษที่ 3 ท่าน
ฐานานุกรม

พระราชาคณะตั้งแต่ชั้นราชขึ้นไป สามารถตั้งพระฐานานุกรมของตนได้ตามอัธยาศัย (ตามที่ระบุในสัญญาบัตรที่ประกาศในพระราชกิจจานุเบกษา)
ฐานานุกรม  คือชื่อเรียกลำดับตำแหน่งสมณศักดิ์ของพระสงฆ์ไทย ซึ่งภิกษุผู้มีตำแหน่งทางการปกครองคณะสงฆ์ทางพระสังฆาธิการ
พระราชาคณะ มีสิทธิ์ตั้งพระภิกษุรูปอื่นให้เป็นฐานานุกรมได้ ตามฐานานุศักดิ์ที่พระบรมราชโองการระบุไว้ในสัญญาบัตร ตามที่ประกาศในพระราชกิจจานุเบกษา โปรดพระราชทานหรือสถาปนาสมณศักดิ์ หรือตามพระราชบัญญัติ กฎระเบียบอื่นอันเกี่ยวเนื่องด้วยคณะสงฆ์
ฐานานุกรมนั้นมีตำแหน่งที่เป็นหลัก 3 ตำแหน่ง คือ พระปลัด พระสมุห์ พระใบฎีกา หากพระสงฆ์ทรงสมณศักดิ์ที่มีสิทธิ์ตั้งฐานานุกรมเป็นผู้ที่มีสมณศักดิ์ตั้งแต่พระราชาคณะชั้นราชขึ้นไป พระฐานานุกรมที่ท่านเหล่านั้นตั้ง จะเรียก "พระครู" นำหน้าตำแหน่งฐานานุกรมนั้นทุกตำแหน่ง เช่น พระครูปลัด พระครูวินัยธร พระครูธรรมธร พระครูสังฆรักษ์เป็นต้น
สิทธิในการให้พระสงฆ์ทรงสมณศักดิ์สามารถแต่งตั้งฐานานุกรมได้ จะมีระบุไว้ในสัญญาบัตรพระบรมราชโองการพระราชทานหรือสถาปนาสมณศักดิ์ ว่าให้สามารถตั้งได้เท่าใด ซึ่งพระสงฆ์ผู้ได้รับพระราชทานสิทธิในการตั้งพระฐานานุกรม จะตั้งหรือไม่ตั้งก็ได้ หรือจะตั้ง แต่ตั้งเพียงจำนวนเท่าที่เห็นควรก็ได้ ไม่จำต้องตั้งทั้งหมด
ตำแหน่งเหล่านี้เดิมมีพัดยศของหลวงพระราชทานมาให้ แต่ปัจจุบันนี้ต้องจัดทำเอง โดยพระสงฆ์ผู้ทรงสมณศักดิ์ที่มีสิทธิ์แต่งตั้งฐานานุกรมจะแต่งตั้งพระสงฆ์รูปใดในศิษยานุศิษย์ของตน ก็สุดแล้วแต่อัธยาศัย ทางการไม่ได้เกี่ยวข้องในการแต่งตั้งพระฐานานุกรม เพียงแต่รับรู้เท่านั้น
ความหมายของฐานานุกรม

คำว่า ฐานานุกรม ในภาษาบาลี มาจากบทคือ ฐาน (ตำแหน่ง) + อนุกฺกม (ลำดับ, ระเบียบ, ชั้น) ประกอบกัน จึงแปลว่า ตำแหน่งที่ตั้งขึ้นตามทำเนียบ ฐานานุกรมจึงหมายถึง ลำดับตำแหน่งยศพระสงฆ์ที่พระราชาคณะมีอำนาจตั้งสมณศักดิ์ให้ ตามที่พระมหากษัตริย์โปรดเกล้าพระราชทานพระบรมราชานุญาตให้พระราชาคณะนั้นๆ เช่น พระราชาคณะชั้นราชตั้งฐานานุกรมได้ ๔ ตำแหน่ง เป็นต้น ไปจนกระทั่งถึงสมเด็จพระสังฆราชทรงตั้งฐานานุกรมได้ ๑๕ ตำแหน่ง
สถานะของพระฐานานุกรม

ภิกษุผู้ได้รับแต่งตั้งในลักษณะนี้เรียกว่า พระฐานานุกรม ทุกรูปจัดเป็นพระมีสมณศักดิ์ เช่นเดียวกับพระสงฆ์ทรงสมณศักดิ์ตั้งแต่พระครูสัญญาบัตรขึ้นไป ที่พระมหากษัตริย์ทรงมีพระบรมราชโองการแต่งตั้ง
การตั้งฐานานุกรมของพระราชาคณะ เป็นการตั้งโดยพระบรมราชานุญาตตามความที่ระบุในพระบรมราชโองการ ซึ่งทรงใช้พระราชอำนาจในการสถาปนาและถอดถอนฐานันดรศักดิ์ ตามความในรัฐธรรมนูญแห่งราชอาณาจักรไทย โดยไม่ทรงระบุอำนาจในการถอดถอนฐานานุกรมไว้แต่ประการใด ดังนั้นผู้ได้รับแต่งตั้งฐานานุกรมจากพระราชาคณะแล้ว จึงได้รับฐานานุกรมเป็นสิทธิ์เฉพาะตัวตามพระบรมราชโองการ และสามารถใช้ตำแหน่งนั้นได้ตราบเท่าที่ผู้ได้รับตั้งให้เป็นฐานานุกรมยังไม่ลาสิกขา ได้รับสมณศักดิ์สูงขึ้น หรือมรณภาพ
กรณีพระราชาคณะผู้ได้ตั้งฐานานุกรมไว้ตามความในพระราชโองการพระราชทานสมณศักดิ์ ได้ลาสิกขา ได้รับสมณศักดิ์สูงขึ้น หรือมรณภาพ ตำแหน่งฐานานุกรมต่าง ๆ ที่พระราชาคณะนั้น ๆ ได้ตั้งไว้แก่พระภิกษุต่าง ๆ แล้ว ยังไม่ถือเป็นอันสิ้นสุดไป เว้นแต่ตำแหน่งฐานานุกรมที่ยังไม่ได้ตั้งจึงถือเป็นอันสิ้นสุดไปตามผู้มีสิทธิ์ตั้ง ไม่สามารถตั้งได้อีกตามพระบรมราชโองการ เนื่องจากพระราชาคณะนั้น ๆ ย่อมได้รับพระราชทานพระบรมราชานุญาตให้ลาสิกขาบท ได้รับพระราชทานสมณศักดิ์สูงขึ้น หรือได้ทำหนังสือกราบถวายบังคมทูลลามรณภาพแล้วตามระเบียบปฏิบัติ
ในอดีต ตำแหน่งฐานานุกรมบางตำแหน่งมีลำดับสมณศักดิ์สูงกว่าพระมหาเปรียญ จึงมีบางครั้งที่พระมหาเปรียญก็อาจได้รับแต่งตั้งฐานานุกรมบ้าง ซึ่งเรียกกันในภาษาปากว่า ฐานาทรงเครื่อง หรือ พระครูทรงเครื่อง คือมีทั้งตำแหน่งมหาเปรียญและฐานานุกรมในคราวเดียวกัน
ประเภทของฐานานุกรม

ฐานานุกรมแบ่งได้ 9 ประเภท ได้แก่
ฐานานุกรมชั้นพระราชาคณะ เทียบเท่าพระราชาคณะชั้นสามัญ ตำแหน่งนี้มีเฉพาะในสมเด็จพระสังฆราชขึ้นไปเท่านั้น มี 2 ตำแหน่ง คือ พระราชาคณะปลัดขวา และพระราชาคณะปลัดซ้าย (บางสมัยอาจมีพระราชาคณะปลัดกลาง เป็นตำแหน่งที่ 3)
ฐานานุกรมมีสัญญาบัตรกำกับพระครูปลัดมีราชทินนามเฉพาะ พระครูปลัดมีราชทินนามเฉพาะตามที่ระบุไว้ในสัญญาบัตรฐานานุกรม เป็นฐานานุกรมของ พระราชาคณะเจ้าคณะรอง ชั้นสัญญาบัตร, ชั้นหิรัญบัฏ สมเด็จพระราชาคณะ ชั้นสุพรรณบัฏ เมื่อได้ตั้งฐานานุกรมพระครูปลัดมีราชทินนามเฉพาะนี้แล้ว ต้องไปแจ้งที่กรมการศาสนาเพื่อขึ้นทะเบียน และจัดนิตยภัตถวาย เช่นเดียวกับพระครูสัญญาบัตรทั่วไปโดยผู้ที่ได้รับฐานานุกรมนี้แล้ว ครองฐานานุกรมนี้โดยสมควร สามารถเลื่อนชั้นขึ้นเป็นพระราชาคณะชั้นสามัญ ตามหลักขั้นตอนการพิจารณาตั้งสมณศักดิ์
ฐานานุกรมพระครูปลัดมีราชทินนาม พระครูปลัดมีราชทินนามเป็นฐานานุกรมของพระราชาคณะชั้นธรรมมีปรากฏในสัญญาบัตรพระราชาคณะชั้นธรรม เมื่อได้ตั้งพระครูปลัดมีราชทินนามฐานานุกรมนี้แล้ว ต้องไปแจ้งที่กรมการศาสนาเพื่อขึ้นทะเบียน และจัดนิตยภัตถวายเช่นเดียวกับพระครูสัญญาบัตรทั่วไป
ฐานานุกรมชั้นพระครูอื่น คือ ฐานานุกรมของพระราชาคณะชั้นราชขึ้นไปจนถึงฐานานุกรมในสมเด็จพระสังฆราชบางตำแหน่ง เป็นตำแหน่งที่มีคำว่า "พระครู" นำหน้า เช่น พระครูปลัด พระครูวินัยธร พระครูคู่สวด พระครูรองคู่สวดเป็นต้น อนึ่ง พระครูฐานานุกรมของสมเด็จพระสังฆราช 4 ตำแหน่งที่อยู่อยู่ระหว่างพระราชาคณะปลัดขวา พระราชาคณะปลัดซ้ายกับพระครูชั้นเอกฐานานุกรมสมเด็จพระสังฆราช มีสิทธิ์รับพระราชทานนิตยภัตเช่นเดียวกับพระครูปลัดมีราชทินนาม
ฐานานุกรมชั้นธรรมดา ฐานานุกรมชั้นนี้เป็นของพระราชาคณะชั้นสามัญ (ไม่มีระบุไว้ในสัญญาบัตร การตั้งตามธรรมเนียมในอดีตจะไม่มีกฎหมายรองรับ) มีฐานานุศักดิ์ตั้งฐานานุกรม 3 รูป คือ พระปลัด, พระสมุห์ และพระใบฎีกา 1 (ไม่มีคำว่าพระครูนำหน้า)
ฐานานุกรมประจำตำแหน่งเจ้าอาวาสพระอารามหลวงชั้นเอก, ชั้นโท, ชั้นตรี (ไม่มีกฎหมายรองรับ ปัจจุบันยกเลิกแล้ว)
(ก.) ฐานานุกรมประจำตำแหน่งเจ้าอาวาสพระอารามหลวงชั้นเอก ในกรุงเทพมหานคร มี 6 ตำแหน่งคือ พระครูปลัด, พระครูวินัยธร, พระครูธรรมธร, พระครูสังฆรักษ์, พระครูสมุห์ และพระครูใบฎีกา (มีคำว่าพระครูนำหน้า)
(ข.) ฐานานุกรมประจำตำแหน่งเจ้าอาวาสพระอารามหลวงชั้นโท  ในกรุงเทพมหานคร และหัวเมืองชั้นเอก มี 3 ตำแหน่งคือ พระปลัด, พระสมุห์ และพระใบฎีกา (ไม่มีคำว่าพระครูนำหน้า)
(ค.) ฐานานุกรมประจำตำแหน่งเจ้าอาวาสพระอารามหลวงชั้นตรี ในกรุงเทพมหานคร และหัวเมืองชั้นโท, ชั้นตรี มี 2 ตำแหน่งคือ พระสมุห์ และพระใบฎีกา (ไม่มีคำว่าพระครูนำหน้า)
ฐานานุกรมประจำตำแหน่งเจ้าคณะอำเภอ (ไม่มีกฎหมายรองรับ ปัจจุบันยกเลิกแล้ว) มีฐานานุกรมประจำตำแหน่งเจ้าคณะอำเภอ มี 3 ตำแหน่งคือ พระปลัด, พระสมุห์, และพระใบฎีกา (ไม่มีคำว่าพระครูนำหน้า)
ฐานานุกรมประจำตำแหน่งเจ้าคณะจังหวัด (ไม่มีกฎหมายรองรับ ปัจจุบันยกเลิกแล้ว) มีฐานานุกรมประจำตำแหน่งเจ้าคณะจังหวัด มี 5 ตำแหน่งคือ พระปลัด, พระวินัยธร, พระธรรมธร, พระสมุห์ และพระใบฎีกา (ไม่มีคำว่าพระครูนำหน้า)
ฐานานุกรมประจำตำแหน่งเจ้าคณะภาค (ไม่มีกฎหมายรองรับ ปัจจุบันยกเลิกแล้ว) มีฐานานุกรมประจำตำแหน่งเจ้าคณะภาค มี 6 ตำแหน่งคือ พระครูปลัด, พระครูวินัยธร, พระครูธรรมธร, พระสังฆรักษ์, พระสมุห์, พระใบฎีกา (มีคำนำหน้าว่าพระครูนำหน้า 3 ตำแหน่ง และไม่มีคำว่าพระครูนำหน้า 3 ตำแหน่ง)
ทำเนียบฐานานุกรมของพระราชาคณะชั้นต่าง ๆ

จำนวนของฐานานุกรม ที่พระราชาคณะชั้นต่าง ๆ จะมีสิทธิ์ตั้งได้นั้น จะถูกระบุไว้ในพระบรมราชโองการพระราชทานสมณศักดิ์ ปัจจุบันการพระราชทานพระราชอำนาจให้แก่พระราชาคณะในการตั้งฐานานุกรมชั้นต่าง ๆ เป็นไปตามพระราชอัธยาศัย แต่โดยประเพณีจะมีการตั้งโดยระบุฐานานุกรมมีราชทินนาม และฐานานุกรมอื่น ดังนี้
| สมเด็จพระราชาคณะ | พระราชาคณะเจ้าคณะรอง | พระราชาคณะชั้นธรรม | พระราชาคณะชั้นเทพ | พระราชาคณะชั้นราช | พระราชาคณะชั้นสามัญ |
| --- | --- | --- | --- | --- | --- |
|  พระครูปลัดมีราชทินนาม 1 (พระครูปลัดสัมพิพัฒน...จารย์)  พระครูวินัยธร 1  พระครูธรรมธร 1  พระครูคู่สวด 2  พระครูรองคู่สวด 2  พระครูสังฆรักษ์ มีราชทินนาม 1  พระครูสมุห์ 1  พระครูใบฎีกา 1 |  พระครูปลัดมีราชทินนาม 1 (พระครูปลัดสุวัฒน...คุณ หรือ พระครูปลัดวชิร...)  พระครูวินัยธร 1  พระครูธรรมธร 1  พระครูคู่สวด 2  พระครูสังฆรักษ์ มีราชทินนาม 1  พระครูสมุห์ 1  พระครูใบฎีกา 1 |  พระครูปลัดมีราชทินนาม 1 (พระครูปลัด...วัฒน์)  พระครูวินัยธร 1  พระครูธรรมธร 1  พระครูสังฆรักษ์ 1  พระครูสมุห์ 1  พระครูใบฎีกา 1 |  พระครูปลัด 1  พระครูวินัยธร 1  พระครูสังฆรักษ์ 1  พระครูสมุห์ 1  พระครูใบฎีกา 1 |  พระครูปลัด 1  พระครูสังฆรักษ์ 1  พระครูสมุห์ 1  พระครูใบฎีกา 1 |  พระปลัด 1  พระสมุห์ 1  พระใบฎีกา 1 |
↑  พระราชาคณะเจ้าคณะรองที่โปรดสถาปนาราชทินนามใหม่ตั้งแต่ พ.ศ. 2563 เป็นต้นมา จะมีฐานานุศักดิ์ตั้งพระครูปลัดในราชทินนาม พระครูปลัดวชิร... โดยมีพระครูปลัดวชิรโสภณญาณ ฐานานุกรมในพระพรหมวชิรโสภณ เป็นราชทินนามแรกที่ใช้รูปแบบนี้
↑  ยกเว้นพระครูปลัด ฐานานุกรมในพระสาสนโสภณ จะมีราชทินนามว่า พระครูปลัดอรรถจริยานุกิจ
↑  ในพระราชาคณะชั้นธรรมบางรูป จะมีฐานานุกรมที่ลงท้ายด้วย "วัตร" เช่น พระธรรมราชานุวัตร มีพระครูปลัด มีราชทินนามว่า พระครูปลัดมหาเถรานุวัตร เป็นต้น
พระธรรมมหาวีรานุวัตร (อำนวย จนฺทสโร)

| พระธรรมมหาวีรานุวัตร (อำนวย จนฺทสโร)> ส่วนบุคคล |
| --- | --- |
เกิด: 15 สิงหาคม พ.ศ. 2476  ที่บ้านค้อ ตำบลสนม อำเภอสนม จังหวัดสุรินทร์ (87 ปี)
มรณภาพ: 17 กันยายน พ.ศ. 2563
นิกาย: มหานิกาย
การศึกษา: ป.ธ. 4, น.ธ.เอก, คศ.ม. (กิตติมศักดิ์)
ตำแหน่งชั้นสูง
ที่อยู่: วัดคลองโพธิ์ อุตรดิตถ์
อุปสมบท: พ.ศ. 2496
พรรษา: 67
ตำแหน่ง: ที่ปรึกษาเจ้าคณะภาค ๕ เจ้าอาวาสวัดคลองโพธิ์
พระธรรมมหาวีรานุวัตร (อำนวย จนฺทสโร) อดีตที่ปรึกษาเจ้าคณะภาค ๕ และอดีตเจ้าอาวาสวัดคลองโพธิ์ เป็นพระนักพัฒนาด้านการศึกษาสงเคราะห์รูปสำคัญในจังหวัดอุตรดิตถ์ โดยเป็นผู้ก่อตั้งสำนักเรียนพระปริยัติธรรมวัดคลองโพธิ์ ในปี พ.ศ. 2513 (ปีที่ท่านได้รับแต่งตั้งเป็นเจ้าอาวาสวัดคลองโพธิ์) และพัฒนาสำนักเรียนแห่งนี้จนสำนักเรียนวัดคลองโพธิ์กลายเป็นสำนักเรียนบาลีที่มีพระภิกษุสามเณรสอบไล่ได้คิดจากจำนวนผู้เข้าสอบและสอบได้มากที่สุด 1 ใน 5 ของประเทศ และเคยได้รับการแต่งตั้งให้เป็นสำนักเรียนบาลีแห่งที่ 1 ของเขตการปกครองคณะสงฆ์หนเหนือ
ชาติภูมิ

พระธรรมมหาวีรานุวัตร มีนามเดิมว่า อำนวย สีเสนียด เกิดเมื่อปีระกาวันที่ 15 สิงหาคม พ.ศ. 2476 ภูมิลำเนาเดิม บ้านค้อ หมู่ 9 ตำบลสนม อำเภอรัตนบุรี จังหวัดสุรินทร์ (ปัจจุบันได้รับการยกฐานะขึ้นเป็นอำเภอสนม) โยมบิดา-โยมมารดาชื่อ พ่อเกตุ แม่สุข สีเสนียด
การบรรพชา-อุปสมบท

บรรพชาเป็นสามเณรเมื่ออายุ 15 ปี
อุปสมบทเป็นพระภิกษุเมื่ออายุ 20 ปี โดยมีเจ้าอธิการแก้ว รตฺนโชโต เป็นพระอุปัชฌาย์
วุฒิการศึกษา

สอบไล่ได้เปรียญธรรม 4 ประโยค
สอบไล่ได้นักธรรมชั้นเอก
งานการปกครอง

ได้รับแต่งตั้งเป็น รองเจ้าคณะอำเภอเมืองอุตรดิตถ์  จังหวัดอุตรดิตถ์
ไดรับพระบัญชาสมเด็จพระสังฆราช แต่งตั้งให้ดำรงตำแหน่งเป็น รองเจ้าคณะจังหวัดอุตรดิตถ์
ได้รับพระบัญชาสมเด็จพระสังฆราช แต่งตั้งให้ดำรงตำแหน่งเป็น เจ้าอาวาสวัดคลองโพธิ์ พระอารามหลวง  จังหวัดอุตรดิตถ์
ได้รับพระบัญชาสมเด็จพระสังฆราช แต่งตั้งให้ดำรงตำแหน่งเป็น เจ้าคณะจังหวัดอุตรดิตถ์
ได้รับพระบัญชาสมเด็จพระสังฆราช แต่งตั้งให้ดำรงตำแหน่งเป็นที่ปรึกษาเจ้าคณะจังหวัดอุตรดิตถ์
ได้รับพระบัญชาสมเด็จพระสังฆราช แต่งตั้งให้ดำรงตำแหน่งเป็นที่ปรึกษาเจ้าคณะภาค ๕
งานการศึกษา

ผู้ก่อตั้งสำนักเรียนพระปริยัติธรรมวัดคลองโพธิ์ ในปี พ.ศ. 2513
รางวัลเชิดชูเกียรติ

ได้รับพระราชทานรางวัลเสาเสมาธรรมจักร ผู้ทำคุณประโยชน์ต่อพระพุทธศาสนา จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ได้รับการถวายปริญญาครุศาสตร์มหาบัณฑิตกิตติมศักดิ์ จากมหาวิทยาลัยราชภัฏอุตรดิตถ์
ได้รับการถวายปริญญาพุทธศาสตร์ดุษฎีบัณฑิตกิตติมศักดิ์ จาก มหาวิทยาลัยมหาจุฬาลงกรณราชวิทยาลัย
มรณภาพ

พระธรรมมหาวีรานุวัตร ได้ถึงแก่มรณะภาพเมื่อวันพฤหัสบดีที่ ๑๗ กันยายน พ.ศ. ๒๕๖๓ เวลา ๑๔.๕๗ ณ โรงพยาบาลอุตรดิตถ์ สิริอายุได้ ๘๗ ปี ๑ เดือน ๒ วัน พรรษา ๖๗
สมณศักดิ์

พ.ศ. 2512 เป็นพระครูสัญญาบัตรเจ้าอาวาสวัดราษฎร์ชั้นโทที่ พระครูปริยัติสาทร
พ.ศ. 2530 เป็นพระครูสัญญาบัตรเจ้าอาวาสพระอารามหลวงชั้นเอก ในราชทินนามเดิม
พ.ศ. 2535 เป็นพระราชาคณะชั้นสามัญที่ พระสิทธิญาณมุนี
พ.ศ. 2540 เป็นพระราชาคณะชั้นราชที่ พระราชปริยัติมุนี ศรีศาสนกิจสุนทร มหาคณิสสร บวรสังฆาราม คามวาสี
พ.ศ. 2547 เป็นพระราชาคณะชั้นเทพที่ พระเทพปริยัติวิธาน ศีลาจารโสภณ โกศลปริยัติกิจ มหาคณิสสร บวรสังฆาราม คามวาสี
พ.ศ. 2556 เป็นพระราชาคณะชั้นธรรมที่ พระธรรมมหาวีรานุวัตร ปริยัติกิจวิมล โสภณธรรมวราลังการ ไพศาลศาสนกิจ มหาคณิสสร บวรสังฆาราม คามวาสี
พระพรหมวชิรปัญญาจารย์ (ทองดี สุรเตโช)

| พระพรหมวชิรปัญญาจารย์ (ทองดี สุรเตโช)> ส่วนบุคคล |
| --- | --- |
เกิด: 15 กุมภาพันธ์ พ.ศ. 2489 อำเภอ พรานกระต่าย จังหวัด กำแพงเพชร (79 ปี)
นิกาย: มหานิกาย
การศึกษา: นักธรรมชั้นเอก  เปรียญธรรม 9 ประโยค  พ.ม.
ตำแหน่งชั้นสูง
ที่อยู่: วัดราชโอรสารามราชวรวิหาร กรุงเทพมหานคร
อุปสมบท: 26 มิถุนายน พ.ศ. 2510
พรรษา: 57
ตำแหน่ง: ราชบัณฑิต,เจ้าอาวาสพระอารามหลวงวัดราชโอรสารามราชวรวิหาร,หัวหน้าพระธรรมทูตสายที่ 8
พระพรหมวชิรปัญญาจารย์ นามเดิม ทองดี สุรเดช ฉายา สุรเตโช เป็นพระราชาคณะเจ้าคณะรอง ชั้นหิรัญบัฏ ปัจจุบันดำรงตำแหน่งเจ้าอาวาสวัดราชโอรสารามราชวรวิหาร หัวหน้าพระธรรมทูตสายที่ 8 กรรมการผู้ทรงคุณวุฒิสภามหาวิทยาลัยมหาจุฬาลงกรณราชวิทยาลัย เป็นราชบัณฑิต สำนักงานราชบัณฑิตยสภา
ชีวิตและงาน

พระพรหมวชิรปัญญาจารย์ มีนามเดิมว่า ทองดี สุรเดช เกิดเมื่อวันที่ 15 กุมภาพันธ์ พ.ศ. 2489 ที่อำเภอพรานกระต่าย จังหวัดกำแพงเพชร เมื่ออายุ 14 ปี และจบชั้นมัธยมต้นแล้วก็ได้บรรพชาเป็นสามเณร เมื่ออายุครบ 20 ปี ได้อุปสมบทเป็นภิกษุที่วัดเดิมคือวัดไตรภูมิ อำเภอพรานกระต่าย จังหวัดกำแพงเพชร จากนั้นก็ได้ศึกษาธรรมที่สำนักเรียนวัดปากน้ำ ภาษีเจริญ สอบได้เปรียญธรรม 9 ประโยค เมื่อ พ.ศ. 2515 ด้วยอายุ 26 ปี ในทางโลกสอบได้ประโยควิชาครูพิเศษมัธยม (พ.ม.) ในปีถัดมา
ชีวิตและงาน > ด้านการงาน

ด้านการงาน พระพรหมวชิรปัญญาจารย์ ได้เป็นเลขานุการเจ้าคณะอำเภอพรานกระต่าย เลขานุการเจ้าคณะเขตบางขุนเทียน ต่อมาได้เป็นอาจารย์สอนวิชาแต่งฉันท์ภาษาบาลี ชั้นเปรียญธรรม 8 ประโยค ที่โรงเรียนพระปริยัติธรรมส่วนกลางของคณะสงฆ์ วัดสามพระยา กรุงเทพมหานคร ก่อนที่จะเป็นเจ้าคณะแขวงบางค้อได้รับการแต่งตั้งเป็นผู้ช่วยเจ้าอาวาสวัดราชโอรสาราม เคยเป็นเจ้าคณะภาค 16 เป็นกรรมการมหาเถรสมาคม ระหว่าง พ.ศ. 2535-พ.ศ. 2544
ชีวิตและงาน > ด้านวิชาการ

ด้านวิชาการ พระพรหมวชิรปัญญาจารย์ เคยเป็นรองประธานกรรมการตรวจสอบต้นฉบับพระไตรปิฎกฉบับสังคายนา ภาษาไทยและภาษาบาลี เป็นรองประธานกรรมการตรวจสำนวนการแปลพระไตรปิฎกฉบับมหาจุฬาลงกรณราชวิทยาลัย เป็นกรรมการผู้ทรงคุณวุฒิในคณะกรรมการการศึกษาของคณะสงฆ์ เป็นกรรมการจัดทำแผนพัฒนาด้านการศึกษา กรมการศาสนา ประธานกรรมการจัดทำต้นฉบับพระไตรปิฎก ฉบับภาษาไทย นอกจากนี้ยังเคยเป็นประธานกรรมการพิจารณาและดำเนินการจัดตั้งสำนักหุบผาสวรรค์เป็นสถานศึกษาทางพุทธศาสนาอีกด้วย
ชีวิตและงาน > ด้านการเผยแผ่

พระพรหมวชิรปัญญาจารย์ ได้เขียนหนังสือและแต่งตำราเพื่อเผยแผ่พระธรรมจำนวนมากดังรายการผลงานเขียนของท่านข้างล่างนี้ นอกจากนี้พระมหาโพธิวงศาจารย์ยังได้อนุญาตให้นำศัพท์เกี่ยวกับพุทธศาสนาและคำที่ใช้กับพระและวัดในหนังสือ "คำวัด" มาเผยแพร่ในอภิธานศัพท์พุทธศาสนาในวิกิพีเดียอีกด้วย[ต้องการอ้างอิง]
ตำแหน่งหน้าที่สำคัญ

หลังจากสอบได้เปรียญธรรม 9 ประโยค แล้ว พระพรหมวชิรปัญญาจารย์ ได้ปฏิบัติงานด้านการศาสนาในตำแหน่งต่างๆ มาเป็นลำดับ นอกจากตำแหน่งรองเจ้าอาวาสวัดราชโอรสารามดังกล่าวแล้วก็ได้เป็นเจ้าคณะภาค 16 เป็นกรรมการมหาเถรสมาคม เป็นเจ้าอาวาสวัดราชโอรสาราม เจ้าสำนักเรียนวัดราชโอรสาราม เป็นหัวหน้าพระธรรมทูตสายที่ 8 เป็นผู้อำนวยการฝึกอบรมพระนักเทศน์ในเขตปกครองคณะสงฆ์หนกลาง,หนตะวันออก,หนใต้ กรรมการสภามหาวิทยาลัยมหาจุฬาลงกรณราชวิทยาลัย นอกจากนี้  ยังเป็นผู้อุปถัมภ์สร้างวัดพุทธวิหาร กรุงเบอร์ลิน และวัดธรรมวิหาร เมืองฮันโนเฟอร์ประเทศเยอรมนีอีกด้วย
วันที่ 27 ธันวาคม พ.ศ. 2539  ได้รับโปรดเกล้าฯ แต่งตั้งเป็นราชบัณฑิตในประเภทวรรณศิลป์ สาขาวิชาตันติภาษา สำนักงานราชบัณฑิตยสภา
สมณศักดิ์

พระบาทสมเด็จพระเจ้าอยู่หัวโปรดพระราชทานตั้งสมณศักดิ์ตามลำดับดังนี้
5 ธันวาคม พ.ศ. 2519 เป็นพระราชาคณะชั้นสามัญ ที่ พระศรีวิสุทธิวงศ์
5 ธันวาคม พ.ศ. 2524 เป็นพระราชาคณะชั้นราช ที่ พระราชวิสุทธิโมลี ตรีปิฎกบัณฑิต ยติคณิสสร บวรสังฆาราม คามวาสี
5 ธันวาคม พ.ศ. 2531 เป็นพระราชาคณะชั้นเทพ ที่ พระเทพปริยัติโมลี ศรีปาพจนานุสิฐ ตรีปิฎกบัณฑิต มหาคณิสสร บวรสังฆาราม คามวาสี
12 สิงหาคม พ.ศ. 2535 เป็นพระราชาคณะชั้นธรรม ที่ พระธรรมกิตติวงศ์ ปริยัติวิธานธำรง กวีวงศดิลก ตรีปิฎกบัณฑิต ธรรมิกคณิสสร บวรสังฆาราม คามวาสี
5 ธันวาคม พ.ศ. 2557 เป็นพระราชาคณะเจ้าคณะรอง ชั้นหิรัญบัฏ ที่ พระมหาโพธิวงศาจารย์ ปริยัติกิจวิธานปรีชา ศีลาจารวิมล โสภณธรรมานุสิฐ ตรีปิฎกบัณฑิต มหาคณิสสร บวรสังฆาราม คามวาสี
9 กุมภาพันธ์ พ.ศ. 2565  ได้รับพระราชทานราชทินนามว่า พระพรหมวชิรปัญญาจารย์ ปริยัติกิจวิธานปรีชา ศีลาจารวิมล โสภณธรรมานุสิฐ ตรีปิฎกบัณฑิต มหาคณิสสร บวรสังฆาราม คามวาสี
หนังสือที่เขียน

อันเหลือเชื่อ
สมณศักดิ์: ยศช้าง ขุนนางพระ
หลักการแต่งฉันท์ภาษามคธ
ธรรมสารทีปนี
คู่มือการศึกษาบาลี เล่ม 1-4
ข้อคิด ข้อเขียน
พระในบ้าน
ภาษาธรรม
คำวัด เล่ม 1-5
คำพ่อคำแม่
ภาษิตนิทัศน์
คนกินคน (หนังสือแปล)
หัวใจอมตะ (หนังสือแปล)
คลังธรรม เล่ม 1-3
ธรรมบทชีวิต
ศัพท์วิเคราะห์
แนวปฏิบัติศาสนพิธี
พุทธธรรม ๕ นาที
ประกายความคิด
กิร ดังได้สดับมา เล่ม ๑ - ๓, ฉบับรวมเล่ม
ไขข้อข้องใจ
ภาษาชาวบ้าน
ชาดกในธรรมบท (พิมพ์ครั้งที่ ๑ : กันยายน ๒๕๕๔)
การเรียนรู้พระพุทธพจน์ (พิมพ์ครั้งที่ ๑ : กุมภาพันธ์ ๒๕๕๕)
อุปมาสาธกในเทศนา (พิมพ์ครั้งที่ ๑ : พฤษภาคม ๒๕๕๕)
เทศน์ : การเผยแผ่ที่สำคัญศักดิ์สิทธิ์
การตีความพุทธศาสนสุภาษิต
สวัสดิมงคล เล่ม ๑, เล่ม ๒, เล่ม ๓, ฉบับรวมเล่ม
แหล่งข้อมูลอื่น

ประวัติราชบัณฑิต เก็บถาวร 2007-12-12 ที่ เวย์แบ็กแมชชีน